549.31 REGOLAMENTI DWAR IL-KUMITAT KORDINATTIV GĦALL-BIJOSIGURTÀ L-AVVIŻ LEGALI 290 tal-2002. L-AVVIŻ LEGALI 290 tal-2002. 1. It-titolu ta’ dawn ir-regolamenti hu Regolamenti dwar il-Kumitat Kordinattiv għall-Bijosigurtà. 2. Għan. Dawn ir-regolamenti jipprovdu għat-twaqqif ta’ kumitat bil-għan li jiġi żgurat li l-bijosigurtà tkun trattata b’mod integrat; li jittratta t-tluq deliberat fl-ambjent ta’ organiżmi modifikati ġenetikament u t-tqegħid fis-suq ta’ organimi modifikati ġenetikament, sabiex jinkiseb livell għoli ta’ ħarsien tas-saħħa tal-bniedem u ta’ l-ambjent naturali meħuda bħala ħaġa waħda, mingħajr ebda preġudizzju għal xi regolamenti oħra rilevanti. Tifsir. 3. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " awtorità kompetenti " tfisser l-Awtorità għall-Ambjent u r-Riżorsi kif preskritta bl-Ordni dwar in-Nomina ta’ Awtorità Kompetenti, u tali korp ieħor jew persuna lil-Ministru responsabbli għall-ambjent jista’ b’ordni fil-Gazzetta jippreskrivi u korpijiet jew persuni differenti jistgħu jkunu ddisinjati bħala awtorità kompetenti għal disposizzjonijiet differenti u skopijiet differenti ta’ dawn ir-regolamenti; "mikro-organiżmu modifikat ġenetikament " (GMM) tfisser mikro-organiżmu li fih il-mateijal ġenetiku ġie mibdul b’mod li ma jseħħx b’mod naturali permezz tat-taħlit u, jew rikombinazzjoni naturali; fit-termini ta’ din it-tifsira: (i) L.S.549.49 modifikazzjoni ġenetika sseħħ ta’ l-inqas permezz ta’ l-użu tat-tekniki elenkati fl-Anness I, fit-Taqsima A tar-Regolamenti dwar Użu Kontenut ta’ Mikro-Organiżmi Modifikati Ġenetikament; (ii) it-tekniki elenkati fl-Anness I, fit-Taqsima B, tar-Regolamenti dwar Użu Kontenut ta’ Mikro-Organiżmi Modifikati Ġenetikament mhumiex ikkonsidrati li jirriżultaw f’modifikazzjoni ġenetika; " Ministru " tfisser il-Ministru responsabbli għall-ambjent; " notifika " tfisser l-għoti lill-awtorità kompetenti ta’ l-informazzjoni meħtieġa kif imniż/la fir-regolamenti ewlenin; " notifikant" tfisser il-persuna li tagħmel in-notifika; "organiżmu modifikat ġenetikament " (GMO) tfisser organiżmu bl-eċċezzjoni ta’ bnedmin, li fih il-materjal ġenetiku ġie mibdul b’mod li ma jseħħx b’mod naturali permezz tat-taħlit u, jew rikombinazzjoni naturali; fit-termini ta’ din it-tifsira: (a) modifikazjoni ġenetika sseħħ ta’ l-inqas permezz ta’ l-użu tat-tekniki elenkati fl-Iskeda IA, fit-Taqsima 1, tar-Regolamenti dwar Tluq Deliberat ta’ Organiżmi Modifikati Ġenetikament fl-Ambjent; (b) it-tekniki elenkati fl-Iskeda IA, fit-Taqsima 2, tar-Regolamenti dwar Tluq Deliberat ta’ Organiżmi Modifikati Ġenetikament fl-Ambjent, mhumiex ikkonsidrati li jirriżultaw f’modifikazzjoni ġenetika; " ir-regolamenti ewlenin " tfisser ir-Regolamenti dwar l-Użu Kontenut ta’ Mikro-Organiżmi Modifikati Ġenetikanient, u r-Regolamenti dwar Tluq Deliberat ta’ Organiżmi Modifikati Ġenetikament fl-Ambjent; L.S.549.49L.S.549.601 " tluq deliberat" tfisser kull introduzzjoni mhux intenzjonata ta’ organiżmi modifikati ġenetikament jew ta’ kombinazzjoni ta’ organiżmi modifikati ġenetikament li dwarhom ma jintuża w ebda miżuri ta’ konteniment speċifiċi biex jillimitaw il-kuntatt tagħhom ma’ u biex jipprovdu livell ta’ sigurtà għoli għall-popolazzjoni b’mod ġenerali u għall-ambjent; " tqegħid fis-suq " tfisser li tagħmel ottenibli għal terzi, jew permezz ta’ ħlas inkella b’xejn; "utent" tfisser kull persuna naturali jew legali responsabbli għall-użu kontenut ta’ mikro-organiżmi modifikati ġenetikament; "uż u kontenut " tfisser kull attività li fiha xi mikro-organiżmi jiġu modifikati ġenetikament jew li fiha tali mikro-organiżmi modifika t i ġnetikament ikunu kulturati, maħżuna, trasportati, meqruda, jsir minnhom jew jiġu wżati b’kull mod ieħor, u li dwarhom jkunu wżati miżuri ta’ konteniment speċifiku biex jillimitaw il-kuntatt tagħhom mal-popolazzjoni b’mod ġenerali u ma’ l-ambjent; "żminijiet stipulati " tfisser kull żmien mogħti u stipulat għan-notifiki u proċedimenti differenti mniż/la fir-regolamenti ewlenin. 4. Approċċ integrat. L-awtorità kompetenti għandha tiżgura li l-kondizzjonijiet ta’ proċedura għall-għoti tal-permess u s-sorveljar ta’ konformità għandhom ikunu kordinati kif imiss sabiex jiġi żgurat li l-bijosigurtà tiġi ttrattata b’mod integrat effettiv minn kull awtorità li tkun kompetenti għal din il-proċedura. 5. T waqqif tal-BCC. Għal dan il-għan, għandu jkun hemm Kumitat Kordinattiv għall-Bijosigurtà, minn hawn ’il quddiem imsejjaħ il-BCC jew il-Kumitat. 6. Kompożizzjoni u termini ta’ riferenza tal-BCC. (1) Il-kompożizzjoni u t-termini ta’ riferenza tal-BCC għandhom ikunu dawk murija fl-Iskedi I u II rispettivament. (2) L-awtorità kompetenti għandha tinnomina Segretarju għal dan il-Kumitat. (3) Il-membri tal-Kumitat għandhom jiġu hekk maħtura għal żmien tliet snin: Iżda ċ-Chairman u l-membri l-oħra tal-Kumitat jistgħu jirriżenjaw mill-kariga tagħhom f’kull żmien billi jagħtu avviż bil-miktub lill-Ministru, u l-Ministru jista’ f’kull żmien ineħħi liċ-Chairman jew lil xi wieħed jew aktar mill-membri tal-Kumitat minħabba f’inkapaċità fit-twettiq ta’ dmirijiethom, minħabba falliment jew negliġenza fil-qadi tal-funzjonijiet tagħhom. (4) Mingħajr preġudizzju għal dawn ir-regolamenti, il-Kumitat jista’ jirregola l-proċeduri u l-laqgħat tiegħu nnifsu. 7. T waqqif ta’ Sottokumitat ta’ Appoġġ u Konsulenza Xjentifika. (1) Iċ-Chairman tal-Kumitat jista’ jwaqqaf Sottokumitat ta’ Appoġġ u Konsulenza Xjentifika, biex jassisti lill-BCC fuq kwistjonijiet xjentifiċi speċifiċi: Iżdaġaladarba dan jitwaqqaf, ikun hemm rappreżentant permanenti fil-BCC għal perjodu speċifikat fir-regolament 6(3). (2) Iċ-Chairinan jista’ jwaqqaf kull sottokumitat ieħor biex jassisti lill-BCC skond ma jkun meħieġ. 8. Proċeduri għall-ħruġ ta’ perrmessi. Kull persuna li tkun teħtieġ permess taħt ir-regolamenti ewlenin għandha tippreżenta in-notifiki għal permess lill-awtorità kompetenti, li mbagħad tgħaddi dawk in-notifiki lill-BCC. 9. (1) Meta jkunu meħtieġa dawk in-notifiki taħt ir-regolamenti ewlenin, dawk l-istituzzjonijiet individwali li jkunu rappreżentati fil-Kumitat u msemmija fl-Iskeda I, għandhom jevalwaw in-notifiki skond ir-rinviji u l-ħtiġiet legali li jkollhom, u jirraportaw lura lill-BCC fiż-żmien stipulat fir-regolamenti ewlenin. (2) Il-Kumitat jista’ jiddeċiedi li jibgħat in-notifiki lis-Sottokumitat ta’ Appoġġ u Konsulenza Xjentifika, jew lil xi enti pubblika oħraghħ Il-konsulazzjoni qabel ma jieħu deċiżjoni dwar ir-rakkomandazzjonijiet tiegħu. (3) Wara li jevalwa u jagħmel il-konsultazzjonijiet meħtieġa skond is-sub regolamenti), il-Kumitat għandu jibgħat ir-rakkomandazzjonijiet tiegħu lill-awtorità kompetenti fiż-żmien stipulat fir-regolamenti ewlenin. (4) L-awtorità kompetenti għandha tevalwa dawn ir-rakkomandazzjonijiet u n-notifiki u għandha tibgħat id-deċiżjoni tagħha li n-notifikant jew lill-utent skond il-bażi legali stabbilita fir-regolamenti ewlenin. 10. Ħtiġiet ta’ sorveljanza. Kull ħtieġa ta’ sorveljanza u attività ta’ infurzar li għandha rilevanza għar-regolamenti ewlenin jew mal-BCC għandha tkun ir-responsabbiltà ta’ istituzzjonijiet individwali ra ppreżentati fil-Kumitat u msemmija fl-Iskeda I, u l-Kumitat għandu jaġixxi skond ir-rinviji u l-ħtiġiet legali ta’ l-istituzzjonijiet u jirrapporta lura lill-BCC. 11. Lingwa ta’ l-Iskedi. L-Iskedi I u II qegħdin jiġu ppubblikati bil-lingwa Ingliża mat-test Ingliż ta’ dawn ir-regolamenti.